Document ID: /roh_data/filtered/fineweb-2-filterrobots_roh.jsonl.gz/64193

La chantadura americana è sco gia l'onn passà stada la victura da la notg als American Music Awards. Tranter auter è Swift vegnida undrada sco meglra artista da l'onn. Plinavant ha Taylor Swift gudagnà il premi sco pli populara chantadura da Pop/Rock e per il meglier video per il video da sia nova chanzun «Cardigan».
Ils AMA's
Ils American Music Awards vegnan repartids dapi il 1973. Las nominaziuns sa basan sin il dumber da venditas d'albums dals musicists. Ils fans pon cundecider en l'internet tgi che gudogna ils premis.
Il chantadur canadais Justin Bieber ha medemamain survegnì trais premis, sco pli popular chantadur da Pop/Rock ed ensemen cun il duo da country e pop, Dan + Shay ha el survegnì il premi da la meglra collavuraziun e per la chanzun «10'000 hours»
Il musicist The Weekend ha survegnì en il genre Soul/R&B ils premis sco meglier, chantadur, meglier album (After Hours) e meglra chanzun («Heartless». La chantadura americana Doja Cat è vegnida undrada sco meglra artista nova e sco meglra chantadura da Soul/R&B.